El Ple aprova l'ampliació dels servici voluntaris extraordinaris de la Policia Local
20 de maig 2019

![](/media/dx1nahg1/45_c_ampliacion-servicios.jpg)  

  

El ple de l'Ajuntament de Sagunt en la seua sessió extraordinària, celebrada hui 20 de maig, aprova l'ampliació dels serveis voluntaris extraordinaris de la Policia Local amb els vots a favor de Compromís, Esquerra Unida, PSPV-PSOE, Ciutadans, Iniciativa Porteñaa i ADN Morvedre, i l'abstenció del Partit Popular.  

  

L'Ajuntament de Sagunt va arribar a un acord amb els sindicats per a l'ampliació de la quantitat de servici voluntaris extraordinaris de la Policia Local pel qual s'establix una borsa total de 200 operatius anuals. Tindrà vigència durant enguany i podria ser prorrogat per a 2020. Estos serveci, davall la denominació d'Operatius, responen a les situacions excepcionals en les quals el servici s'haja de reforçar per agents no adscrits al torn de treball ordinari per a atendre els servici mínims, festes patronals o esdeveniments diversos que es produïsquen.

  

L'Ajuntament de Sagunt arrossega un important problema de falta d'agents des de fa uns anys a causa de les limitacions per a ampliar la plantilla introduïdes per les lleis, així com la normativa que impedix que els agents majors de 55 anys facen servici de carrer, fent que en diverses situacions, es necessiten més agents per a cobrir els servici.

  

Així, excepcionalment i fins al 31 de desembre de 2019, prorrogable per a l'any 2020 previ acord de les parts, es podrà superar este límit sempre que els empleats no sobrepassen el nombre màxim d'hores anuals en el règim de dedicació exclusiva. S'ha hagut de buscar esta solució perquè a hores d'ara de l'any ja s'havien cobert per part dels agents la majoria dels operatius marcats per la llei.

  

Hi ha 92 policies en total sent 79 policies de la plantilla i 13 en comissió de servici. Del total, llevant les persones majors de 55 anys quedarien 53 policies que poden realitzar servici de carrer, segons indiquen des de la Prefectura de la Policia Local.

  

L'equip de govern ha arribat a este acord amb els representants sindicals amb la finalitat que el servici de policia, continue prestant-se amb les màximes garanties per a protegir el lliure exercici de drets i llibertats i garantir la seguretat ciutadana, mentre se soluciona la situació d'escassetat en el nombre d'efectius, una vegada s'executen els procediments selectius que l'Ajuntament té en marxa, procedents de les ofertes d'ocupació pública de 2016, 2017 i 2018.​

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-l-ampliacio-dels-servici-voluntaris-extraordinaris-de-la-policia-local/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-l-ampliacio-dels-servici-voluntaris-extraordinaris-de-la-policia-local/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-l-ampliacio-dels-servici-voluntaris-extraordinaris-de-la-policia-local/ "Linked In")
*   [](mailto:?body=https://aytosagunto.es/va/actualitat/el-ple-aprova-l-ampliacio-dels-servici-voluntaris-extraordinaris-de-la-policia-local/)